Ισμαήλ Ομάρ Γκουέλεχ

Ο Ισμαήλ Ομάρ Γκουέλεχ (Ismail Omar Guelleh, 1947-) είναι ο δεύτερος Πρόεδρος του Τζιμπουτί. Εξελέγη πρόεδρος το 1999 και επανεξελέγη για 5η φορά το 2021.

 Καριέρα 
Γεννήθηκε στις 27 Νοεμβρίου 1947 στην Ντίρε Ντάουα"Reality Check On Ismail Omar Guelleh", Somaliland Times, τ. 211, 4 Φεβρουαρίου 2006 της Αιθιοπίας. Διαδέχθηκε τον θείο του, Χασάν Γκουλέντ Απτιντόν, το 1999. Το 2000 απέλυσε τον αρχηγό του Γενικού Επιτελείου της Αστυνομίας, Γιασίν Γιαμπέχ, ο οποίος αργότερα αποπειράθηκε ανεπιτυχώς να καταλάβει την εξουσία με πραξικόπημα. Ως υποψήφιος του Λαϊκού Συναγερμού για την Πρόοδο (RPP),ο Ισμαήλ Γκουέλεχ εξελέγη για πρώτη φορά με ποσοστό 74,1% έναντι 25,9% για το Μούσα Αχμέτ Ιντρίς, στις 9 Απριλίου 1999 και επανεξελέγη με ποσοστό 100% των ψήφων, στις 8 Απριλίου 2005. Στις βουλευτικές εκλογές του 2003, ο προσκείμενος στον Πρόεδρο συνασπισμός Ένωση για την Προεδρική Πλειοψηφία (UMP) κέρδισε και τις 65 έδρες στο Κοινοβούλιο, το οποίο απαρτίζεται από 32 βουλευτές της φυλής Αφάρ και 33 της Ισά. Ορκίστηκε κυβέρνηση από τα κόμματα RPP και FRUD. Το εκλογικό σκηνικό του 2003 επαναλήφθηκε και στις εκλογές του 2008, στις οποίες για μία ακόμη φορά κατήγαγε ολοκληρωτική νίκη ο κυβερνών συνασπισμός.

 Επανεκλογές 2011 και 2016 
Τον Απρίλιο του 2010 η εθνοσυνέλευση τροποποίησε το Σύνταγμα ώστε να επιτραπεί στον Γκουέλεχ να διεκδικήσει και 3η προεδρική θητεία.IOL News, Djibouti lawmakers remove term limits, 11 Απριλίου 2010
Τον Φεβρουάριο του 2011 ξέσπασαν διαδηλώσεις στην χώρα, με αίτημα την παραίτηση του Γκουέλεχ, στον απόηχο και των ταραχών σε χώρες της Μέσης Ανατολής και της Βόρειας Αφρικής εκείνη την περίοδο.Al Jazeera, Djiboutians rally to oust president, 18 Φεβρουαρίου 2011 Αρκετοί διαδηλωτές συνελήφθησαν και φυλακίστηκαν.Davison, William, Bloomberg News,Djibouti Forces Arrest Opposition Leaders, Scuppering Protests, 11 Μαρτίου 2011Human Rights Watch, Djibouti: Allow Peaceful Protests, 4 Απριλίου 2011

Ο Γκουέλεχ επανεξελέγη κερδίζοντας τις προεδρικές εκλογές στις 8 Απριλίου 2011 με ποσοστό 80% των ψήφων και ορκίστηκε για 3η θητεία στις 8 Μαΐου 2011."Special envoy of Chinese president attends Djiboutian president's sworn in ceremony", Xinhua, 9 Μαΐου 2011.
Κέρδισε 4η θητεία κερδίζοντας τις εκλογές στις 8 Απριλίου 2016 με ποσοστό 87% των ψήφων από τον πρώτο γύρο.Djibouti President Ismail Omar Guelleh wins fourth term BBC News, 9 Απριλίου 2016

Επανεξελέγη για 5η θητεία στις εκλογές του 2021 με σαρωτικό ποσοστό.

Παραπομπές

Εξωτερικοί σύνδεσμοι


Κατηγορία:Πρόεδροι του Τζιμπουτί
Κατηγορία:Ηγέτες εν ενεργεία